alexandrainst/scandi-wiki huggingface dataset:
Engavågen

Engavågen er ei bygd i den sørlege delen av Meløy kommune. 
Innbyggjartalet var i 2008 på 898 ifylgje Meløy kommune sine nettsider, men det verkelege talet er ikkje så høgt. Det kjem av at mange som bur i grendene og øyene utanfor bygda har likevel Engavågen som postadresse. Difor inneber dette innbyggjartalet m.a. alle som bur på både Grønøy, Åmøy, i Vassdalsvik, på Vall og i Kjeldal, og ikkje berre Engavågen.

Fasilitetar 
Engavågen har både eigen butikk, eigen musikk- og dataforretning samt barne- og ungdomsskulen Enga Skole. Hit kjem elevar frå heile Søndre Meløy.
På Engavågen ligg også ein av kyrkjebygningane til Meløy Søndre Frikirke, Osa Frikirke. Engavågen har ikkje noko statskyrkjebygg.

Det kjende rehabiliteringssenteret Nordtun ligg også på Engavågen.

Kjelder 
 Meløy Kommune sin nettstad

Geografi i Meløy
Bygder i Nordland
Meløy Søndre Frikirke

Meløy Søndre Frikirke er ein kyrkjelyd i Søndre Meløy i Meløy kommune i Nordland fylke, som høyrer under Den evangelisk-lutherske frikyrkja.

Kyrkjelyden har tre kyrkjebygg; eitt på Engavågen, eitt på Halsa i Meløy og eitt på Ågskardet.

Bakgrunnsstoff 
 Om Meløy Søndre Frikirke på nettstaden til Den evangelisk-lutherske frikyrkja

Meløy kommune
Den evangelisk-lutherske frikyrkja
Vassdalsvik

Vassdalsvik er ei lita grend og ferjestad i Meløy kommune i Nordland fylke. Frå Vassdalsvik går det ferjerute i Torghatten Nord sitt samband Ørnes-Vassdalsvik-Meløysund-Bolga-Støtt. Ferja har anløp av Vassdalsvik fleire gonger dagleg.
Dei som bur i Vassdalsvik har postadresse Engavågen.

Geografi i Meløy
Bygder i Nordland
Ågskardet

Ågskardet er ei grend på sørsida av Holandsfjorden i Meløy kommune. Grenda ligg langs Kystriksvegen.
I 2008 hadde Ågskardet 127 innbyggjarar.

Ågskardet har eigen barneskule, og eitt av kyrkjebygga til Meløy Søndre Frikirke ligg her.
Sør for Ågskardet ligg grensa til Rødøy kommune.

Frå Ågskardet er det ferjesamband til Forøy utanfor Halsa i Meløy.

Bakgrunnsstoff 
 Heimesida til Ågskardet 
 Nettsidene til Meløy kommune

Geografi i Meløy
Bygder i Nordland
Live at Gilman Street

Live at Gilman Street er ein EP med konsertsongar frå den USA-amerikanske pønkrock-gruppa Green Day.

Spor
"Long View"
"Better Not Come Around"
"Don't Leave Me"

Green Day-album
Konsertalbum frå 1994

en:Live at Gilman Street
Dookie

Dookie er det tredje studioalbumet frå den USA-amerikanske pønkrock-gruppa Green Day.

Spor 

 F.O.D. har eit skjult spor, "All By Myself" av Tré Cool

Green Day-album
Musikkalbum frå 1994
 193
 375
Albumet Insomniac

Insomniac er det fjerde studioalbumet frå den USA-amerikanske pønkrock-gruppa Green Day.

Spor 

Green Day-album
Musikkalbum frå 1995
Live Tracks

Live Tracks er ein EP frå den USA-amerikanske pønkrock-gruppa Green Day som berre vart gjeve ut i Japan i 1994.

Spor

Green Day-album
Konsertalbum frå 1994

en:Green Day discography#Live albums
Fylkesveg 5898

Fylkesveg 5898 er ein kort sambandsveg mellom E 39 og Ørsta/Volda lufthamn, Hovden. Vegen er 322 meter lang.

Fram til 2019 vart vegen nemnd Fylkesveg 50 i Møre og Romsdal.

Kommunar og knutepunkt

 Torvmyrane
Endepunkt

Bakgrunnsstoff

 5898
Vegar i Ørsta
Fylkesveg 5896

Fylkesveg 5896 går mellom Ekset i Volda kommune og Rystene i Ørsta kommune. Vegen går rundt Berkneset, og er 21,7 km lang.

Før 2019 vart vegen kalla Fylkesveg 47 i Møre og Romsdal.

Kommunar og knutepunkt

 Ekset
Berkvika

Arm til  Storhammaren (22 m)
 Rystene

Bakgrunnsstoff

5896
Vegar i Volda
Vegar i Ørsta
Fylkesveg 5892

Fylkesveg 5892 går mellom Kalvatn og Viddal i Volda.

Frem til 2019 hadde vegen nemninga fylkesveg 41. Vegen er 16,5 km lang.

Knutepunkt
 Kalvatn
Bjørke
 Bjørke-Leira (1920 m)
Leira
Endepunkt Viddal

Vegar i Volda
5892l
Kvivsvegen

Kvivsvegen er ein ny parsell i Kyststamvegen, Europaveg 39 mellom Hornindal i Sogn og Fjordane og Volda i Møre og Romsdal. Parsellen er 17 210 m lang, og har ein berekna totalkostnad på kr 1.045 millionar i 2008-kroner. Det er bestemt at her ikkje skal krevjast inn bompengar.

I 1999 vedtok Stortinget at den framtidige traseen for E 39 skal flyttast frå noverande trase over Stigedalen mellom Eid og Volda til ein ny trase der Kvivsvegen utgjer den delen av omlegginga som er ny veg.

Dei vesentlegaste delane av prosjektet er ein tunell gjennom fjellet Kviven mellom Kalvatn i Volda og Grodås i Hornindal med ein del ny veg, og ei opprusting av noverande Fylkesveg 41 i Volda til stamvegstandard mellom Fyrde og Kalvatn. 

Den nye E 39 (Kvivsvegen) skal ta av frå Fylkesveg 41 like etter Kalvatn med ein tunell gjennom Kviven og deretter ny veg til Grodås i Hornindal. Derifrå skal europaveg 39 kome inn på traseen til noverande Riksveg 15 og følgje den langs Hornindalsvatnet til Eid.

For eksistarande trase for E 39 over Stigedalen må ein antan må ta ferja Volda-Folkestad, eller ein må køyre den til dels smale og dårlege fylkesveg 651 frå Straumshamn rundt Austefjorden for å kome seg frå Eid til Volda. Den nye E 39 Kvivsvegen gir såleis ferjefritt samband mellom Volda og Nordfjordeid, og dessutan eit klart betre samband mot Stryn og vidare mot Austlandet langs riksveg 15. 

Vegen fekk løyving i Statsbudsjettet 2008 og vart starta opp i 2008. Vegen vart opna av statsråd Liv Signe Navarsete 22.september 2012.

Det er vidare planar om å forbetre det ferjefrie sambandet sørover fylkesveg 60 via Stryn og til ein når i noverande europaveg 39 ved Byrkjelo, men det er ikkje sett av pengar til dette no.

Sjå òg artikkelen om paddene i Austefjorden, eit prosjekt for å bevare paddebestanden ved Litlevatnet.

Kommunar og knutepunkt 

  Volda
  Fyrde
 Ny veg Austefjord-Kalvatn, med tre tunellar
  Fyrdsbergtunellen (1 125 m), Damfosstunellen (170 m), Kalvatntunellen (1 600 m)
 Fv42 frå Kalvatn til fylkesgrensa ved Instetjønna (11,3 km) → Fv665 (Sogn og Fjordane) til Fv664 Heggja bru i Eid → 

  Kvivstunellen (6.490 m)
  Storelvabrua
  Grodås
  Hola
 Hjelle

Referansar

Bakgrunnsstoff 
 Statens vegvesen om Kvivsvegen 
 NRK, Fylkesleksikon - Kvivsvegen
 Statsbudsjettet 2008 - Sterk satsing på samferdsel - 24,7 milliardar kroner
 NRK, Kvivsvegen på statsbudsjettet
 Du kan no køyre kvivsvegen på 4 min og 40 sek. Youtube.com.

Vegar i Volda
Zoot Suit

«Zoot Suit» var den første singelen til det engelske rockebandet The Who, medan dei enno vart kalla The High Numbers.

Songen vart skriven av Peter Meaden, manageren til bandet på denne tida, men det meste av musikken vart kopiert frå amerikanske soulplater, songen «Misery» av The Dynamics. Singelen vart meint for mod-rørsla og slo ikkje til på listene. Bandet hadde før singelen kom ut hatt namnet The Who, og etter singelen kom ut gjekk dei tilbake til dette namnet, fann nye managerar og gav ut sin sjølvskrivne «I Can’t Explain», som vart ein hit i Storbritannia. 

Songen og B-sida «I'm the Face» vart nytta i filmen Quadrophenia, som er basert på albumet deira Quadrophenia frå 1973.

Kjelder
 Denne artikkelen bygger på «Zoot Suit/I'm the Face» frå , den 7. mai 2009. 

Debutsinglar
The Who-songar
Fontana Records-singlar
Songar skulda for plagiat
Songar frå 1964
Anyway, Anyhow, Anywhere

«Anyway, Anyhow, Anywhere» er ein song av det engelske rockebandet The Who, gjeven ut på singel i mai 1965. 

Songen har ein call-and-response-tekst, som var vanleg for The Who på denne tida, og ein av dei første innspelingane med gitarfeedback. Songen er den einaste som er skriven av gitarist Pete Townshend og vokalist Roger Daltrey i lag. Ein meiner at gitarsolen er første soloen på plate nokon gong med gitarfeedback. Dette er den første Who-utgjevinga med Nicky Hopkins på piano.

Townshend sa om songen:

Songen vart spelt lite på konsertane deira, men har vore stort sett fast sidan 1999. Han finst på konsertalbumet Live at the Royal Albert Hall. Han finst òg på albuma BBC Sessions og The Kids Are Alright.

Medverkande
The Who

 Roger Daltrey - solovokal
 Pete Townshend - elektrisk gitar, korvokal
 John Entwistle - bassgitar, korvokal
 Keith Moon - trommer

Andre medverkande

 Nicky Hopkins - piano

Andre utgåver 
David Bowie spelte inn ei utgåve av songen på albumet hans Pin Ups i 1973. 

The Flaming Lips spelte ein versjon av songen på ei plate som følgde med magasinet Mojo med berre Who-songar. 

Ei anna hyllestplate, Substitute- the songs of The Who, har ein versjon av songen spelt av Ocean Colour Scene.

Kjelder

Denne artikkelen bygger på «Anyway, Anyhow, Anywhere» frå ,  den 12. september 2019. 
 oppgav desse kjeldene:

Songar frå 1965
Singlar frå 1965
The Who-songar
Songar produserte av Shel Talmy
Songar skrivne av Pete Townshend
Songar produserte av Ken Scott
David Bowie-songar
The Flaming Lips-songar
Ocean Colour Scene-songar
Trygve Brøske

Trygve Brøske () er ein norsk pianist og komponist frå Surnadal. Han er tidlegare elev av Henning Sommerro, og han har ein variert produksjon som komponist med ei interesse for revy som dei siste åra har resultert i komposisjonar og arrangement til for eksempel Norge, Midt-Norge og musikalen Gro på Trøndelag Teater. Brøske er initiativtakar til Stangvikfestivalen og har motteke Kleivaprisen. Han spelar blant anna trekkspel, munnspel, piano, flygel og cembalo i visegruppa Famntak.

Kjelder 

Denne artikkelen bygger på «Trygve Brøske» frå ,  den 7. mai 2009.

Bakgrunnsstoff 
	

Norske pianistar
Norske komponistar
Fødde i 1973
Kultur i Møre og Romsdal
Folk frå Surnadal
Fylkesveg 37 i Møre og Romsdal

Sjå òg fylkesveg 37 (fleirtyding).
Fylkesveg 37 i Møre og Romsdal går mellom Hareid og Brandal i Hareid kommune. Vegen er 3,9 km lang.

Kommunar og knutepunkt

  Hareid
Endepunkt Brandal

Bakgrunnsstoff

 037
Vegar i Hareid
Fylkesveg 35 i Møre og Romsdal

Sjå òg fylkesveg 35 (fleirtyding).
Fylkesveg 35 i Møre og Romsdal går mellom Hareid og Bigset i Hareid kommune. Vegen er 16,4 km lang.

Kommunar og knutepunkt

 Hareid
Hjørungavåg
 Bigset

Bakgrunnsstoff

 035
Vegar i Hareid
Trænafestivalen

Trænafestivalen er ein musikkfestival som finn stad på Husøya i Træna kommune kvar sommar.

Historikk 

Trænafestivalen har eksistert heilt sidan 1978, men før 2003 var festivalen mest for øya sine eigne innbyggjarar.

I 2003 starta festivalen opp slik me kjenner han i dag, i juli under midnattssola. Det store trekkplasteret den gongen var DumDum Boys. Festivalen vart ein suksess og har gjenteke seg kvar sommar etterpå. Om lag 2000 festivalpass vert selde kvart år; folketalet i kommunen vert altså mangedobla i festivaldagane.

Kvar festival har ein konsert i den naturlege fjellgrotta Kirkhelleren på Sanna, og ein i Træna kyrkje. Desse konsertane har ofte eit heilt spesielt preg.

Festivalen gjer ikkje noko forsøk på å invitera dei aller største artistnamna, men vil heller prøva å vera eksotisk. Nokre av artistane som har vitja Trænafestivalen, er: DumDum Boys, Damien Rice, Kings of Convenience, Ida Maria, Tungtvann, Gåte, Madrugada, Publiners, Kaizers Orchestra, Bertine Zetlitz, Ingrid Olava, Rockettothesky, Heroes & Zeros og Cyaneed.

Kjelder 

 Trænafestivalen sine nettsider

Kultur i Træna
Musikkfestivalar i Noreg
Skipingar i 2003
Halldor O. Opedal

Halldor Olson Opedal () var ein lærar og tradisjonssamlar frå Lofthus i Hardanger.

Opedal var utdanna lærar, og var tilsett i Tyssedal i 37 år. Men han gjorde ein stor innsats ved å reisa rundt og samla inn folketradisjon og dialektdøme frå Hardangerbygdene ved å lytta til gamle folk som var flinke til å fortelja. Dei to største boksamlingane hans heitte Makter og menneske, i 22 bind, og Folk or gamal tid. 
Opedal skreiv òg ei skildring om folket på fjellgarden Kjeåsen i Simadalsfjorden; Kjeåsfolket i Hardanger. Soga om eit utkantfolk. (1980) Den samla bokproduksjonen hans er på 7500 sider. 

I 1961 fekk Opedal Kongens fortenestemedalje i gull.
I 1975 vart han vidare tildelt Norsk kulturråds ærespris for lokalhistorie for arbeidet sitt med folkekulturen i Hardanger.

I 1975 skipa han også eit fond med grunnkapital på 600 000 kroner, Halldor O. Opedals fond for norsk målreising og målodling, og ved eit ervebrev skipa han Halldor O. Opedal sitt fond for ålmennyttige føremål, med grunnfond på 2,8 millionar kroner, til beste for kulturføremål i Hardanger. 

Opedal døydde i Ullensvang i 1986. Ei byste i bronse av han, laga av Oddmund Raudberget i 1995, står i dag i sentrum av Lofthus.

Kjelder 

Store Norske Leksikon sin utdjupande artikkel om Halldor O. Opedal. Forfattar: Reidar Storaas.

Folk frå Ullensvang
Norske forfattarar
Kongens fortenestmedalje i gull
Norske folkeminnesamlarar
Pasient- og brukarombod

Pasient- og brukarombod er ei statleg ordning i Noreg som er lovfesta i Pasientrettigheitslova kapittel 8, og skal ta vare på pasientane og brukarane sine behov, interesser og rettstryggleik. Det finst ombod i kvart fylke. Ombodet sitt arbeidsområde er offentlege spesialisthelsetenester og kommunale helse- og sosialtenester (unntatt økonomisk sosialhjelp). 

Pasient- og brukarombodet er ein rådgjevande instans for pasientar og pårørande. I 2010 hadde omboda nesten 15 000 førespurnader på landsbasis. Omboda er sjølvstendige og uavhengige, men har ikkje formell makt. Omboda har teieplikt og ordninga er gratis. Dei som vender seg til ombodet kan krevje å vere anonyme. Både pasientar, pårørande og helsepersonell kan ta kontakt.

Pasient- og brukarombodet kan gje informasjon om kva rettar ein har som pasient og/eller brukar i den offentlege helsetenesta. Omboda kan gje råd og rettleiing og hjelpe med å formulere og vidareformidle spørsmål og/eller klager. Omboda kan også bidra som konfliktløysar og hjelpe til i dialog med helsepersonell/sjukehus, sjukeheimar, allmennlegeteneste og andre som gjev helsehjelp og sosiale tenester.

Pasient- og brukarombodet er til for å støtte pasientar og pårørande når dei treng råd, rettleiing og informasjon om pasientrettar. Det skal vere enkelt å kontakte omboda.
Ombodet meiner det er avgjerande at pasientar er informert om sin helsetilstand og om planlagt behandling. Pasientane må få tilbod om kopi av tilvisingar, epikrise og journal. Dette gir pasienten reell medverknad og bidreg til at pasienten sjølv kan ivareta sine interesser på ein betre måte.

Kjelder

Bakgrunnsstoff 
 Pasientogbrukerombudet.no
 Pasientrettighetslova på Lovdata

Helsevesen
Helserett
Tom Waits-løpet

Tom Waits-løpet er eit etappeløp mellom brune pubar i gamle Oslo, arrangert fyrste gongen i 1999. Eit hovudpoeng er sosialt samvær, og ein blir ikkje uglesett for å bli sitjande på ein av pubane og såleis ikkje fullføre løpet. Avleggjarar med det same namnet er haldne sidan 2003 i Kristiansand og 2010 i Tønsberg.

Løpet er kalla opp etter den amerikanske blues-artisten Tom Waits, som er kjent for sin henslengte og «brune» stil. Det er eit uformelt tilsvar til det tidlegare Grete Waitz-løpet – no Vårspranget – og blei etablert for å redusere prestasjonsangsten i løpet og sportsånda i alkoholkonsumet. Det skulle samtidig vere eit alternativ for alle, ikkje berre kvinner.

Tom Waits-løpet er tradisjonelt lagt til same dato som Grete Waitz-løpet, ein laurdag i mai kvart år. Dei seinare åra har dette vore 3. mai 2008, 9. mai 2009, 8. mai i 2010, og 7. mai 2011.

Kultur i Oslo
Skipingar i 1999
Pesah sjení

Pesaḥ sjení (hebr. , 'andre pesah') er ei mindre jødisk høgtid som blir feira den 14. ijjár etter den jødiske kalenderen.

Dagen blei opphavleg innført av Moses som eit nytt høve for jødar til å observera pesah-offeret. Folk rekna som ureine eller som var hindra på annan måte frå å dra til ofringsstaden den 14. nisán, under pesah, kunne gjera det ein månad seinare. 

Sidan øydelegginga av Tempelet i Jerusalem har ingen jødar vore rituelt reine nok til å utføra dyreofringar. Ein feirar derfor både pesah og pesah sjeni utan offer, men pleier eta eit stykke massá. Fordi dagen er ein feiringsdag vil ein i mange samfunn ikkje seia angrebøner som taḥanun. 

Innan hasidisk tenking blir pesah sjeni gjerne sett på som ein dag med nye sjansar, slik pesah sjeni var ein ny sjanse til å observera pesah.

Kjelder 
 Denne artikkelen bygger på «Pesach Sheni» frå , den 8. mai 2009.

Bakgrunnsstoff 
 Pesach Sheni - The Second Passover frå Chabad

Jødiske høgtider
Pesah
Ijjár
Land der Berge, Land am Strome

«Land der Berge, Land am Strome» er nasjonalsongen til Austerrike. Teksten er skriven av Paula von Preradović. Melodien er frå verket Freimaurerkantate av Mozart, men komponert av Johann Holzer. 

Songen blei gjort til austerriksk nasjonalsong den 22. oktober 1946.

Nasjonalsongar
Austerrike
Guadalete

Guadalete er ei lita elv i Spania i provinsen Cádiz. Ho spring ut i Sierra de Grazalema naturpark om lag 1000 meter over havet og renn 157 km før ho munnar ut i Cádizbukta ved El Puerto de Santa Maria, sør for byen Cádiz. Namnet på elva kjem frå det arabiske uttrykket som tyder «Gløymsleselva». 

Elva renn gjennom nokre av «Dei kvite landsbyane» i Andalusia, slik som Arcos de la Frontera. Vía Verde de la Sierra, ein 36 km lang sykkelveg langs ei gammal jernbanelinje går òg langs elva. 

Elva var ein gong grens mellom den kristne og mauriske delen av Den iberiske halvøya, og fekk kallenamnet Río de los Muertos, «Dødeelva».

Elva var åstad for slaget ved Guadalete, der den vestgotiske armeen vart slått av ein invaderande muslimsk arme. Dette førte til at Ummayad-kalifatet erobra Iberia.

Kjelder 
 Denne artikkelen bygger på «Guadalete River» frå , den 8. mai 2009. 
 

Elvar i Andalusia
Majaceite

Majaceite, òg kalla Guadalcacín, er ei av dei største sideelvane til Guadalete i Andalucía i Spania. Det meste av elva renn gjennom nasjonalparken Sierra de Grazalema. Slaget ved Majaceite fann stad ved breidda av elva i 1836.

Elvar i Andalusia
Guadalquivir

Guadalquivir er den femte lengste elva i Spania (etter Tajo, Ebro, Duero og Guadiana) og den lengste i Andalucía. Guadalquivir er 657 kilometer lang og drenerer eit område på om lag 58 000 km². Ho spring ut i Cañada de las Fuentes i Cazorlafjella (Jaén), renn gjennom Córdoba og Sevilla og munnar ut i Cádizbukta i Atlanterhavet ved fiskelandsbyen Bonanza i Sanlúcar de Barrameda. Det myrlendte låglandet ved munningen av elva vert kalla Las Marismas. Det grensar til Doñana nasjonalpark.

Guadalquivir er den einaste store elva i Spania som kan nyttast til skipsfart. I dag er ho framkommeleg heilt opp til Sevilla, men i romartida kunne ein nå heilt til Córdoba.

Den gamle byen Tartessos var sagt å ligge ved munningen av Guadalquivir, men spor av staden er enno ikkje funne. Tartessos på baskisk språk tyder «mellom hav» (Atlanterhavet og Middelhavet).

Namn 
Namnet kjem frå det arabiske al-wādi al-kabīr (الوادي الكبير), «Den store dalen». Det fønikiske namnet på elva, Baits, og seinare Betis (eller Baetis) frå den førromerske tida, har gjeve namn til Hispania Baetica, ein romersk provins. Eit eldre keltiberisk namn var Oba (Gullelva), som har ført til at ein trur namnet på Córdoba kjem av byen ved Oba (Cart-Oba).

Galleri

Kjelder 
 Denne artikkelen bygger på «Guadalquivir» frå , den 8. mai 2009. 
 

Elvar i Andalusia
Elvar i Spania
Guadiana Menor

Guadiana Menor er ei elv i og ei av dei viktigaste sideelvane til Guadalquivir i Andalucia i Spania. Ho oppstår når elvane Fardes og Barbata renn saman. 

Elva er 152 km lang og har eit nedslagsfelt på 7251 km²

Kjelder 
 Denne artikkelen bygger på «Guadiana Menor» frå , den 8. mai 2009. 
 

Elvar i Andalusia
Guadalbullón

Guadalbullón er ei elv i Spania og ei av sideelvane til Guadalquivir. Ho renn in provinsen Jaén. Elvedalen var ei viktig ferdselsåre i antikken og keisar Augustus fekk bygd ein veg her. Vegen var derimot farleg. Langs elva ligg bratte fjellsider og det var mange stader landevegsrøvarar kunne ligge i skjul og vente på at nokon skulle kome forbi.

Kjelder 
 Denne artikkelen bygger på «Guadalbullón» frå , den 8. mai 2009. 
 

Elvar i Andalusia
Genil

Genil er den største sideelva til Guadalquivir frå venstre i Andalucia i Spania. Ho er 358 km lang. 

I romartida var namnet på elva Singilis, og det moderne namnet på elva kjem frå den mauriske utgåva av romarnamnet, Sinyil, Sannil og Sinnil. 

Elva spring ut i Sierra Nevada nord for den høgaste toppen, Mulhacén. Genil renn gjennom byane Granada, Loja, Puente Genil og Écija. Ho munnar ut i Guadalquivir nær Palma del Río. Ved munningen er elva 41 meter brei.

Kjelder 
 Denne artikkelen bygger på «Genil» frå , den 8. mai 2009. 
 

Elvar i Andalusia
Darro

Darro er ei elv i Granada i Spania og ei av sideelvane til Genil. Det er òg namnet på ein lokal by. 

Elva vart opphavleg kalla opp etter det romerske ordet for gull (aurus) fordi folk brukte å leite etter gull ved breidda. Namnet vart så endra av arabarane til Hadarro og etter å ha fått namnet Dauro av dei kristne utvikla namnet seg til Darro.

Det er fem bruer over Darro, mellom andre Puente del Aljibillo, Puente de las Chirimias, Puente de Cabrera (1500-talet) og Puente de Espinosa (1500-talet).

Kjelder 
 Denne artikkelen bygger på «Darro» frå , den 8. mai 2009. 
 

Elvar i Spania
Corbones

Corbones er ei elv i Spania og ei av sideelvane til Guadalquivir. Ho spring ut i provinsen Malaga nær landsbyen La Atalaya. Elva er 177 km lang og har eit fall på 780 meter. Nedslagsfeltet hennar dekkjer eit område på 1826 km². Elva munnar ut i Guadalquivir ovanfor landsbyen Alcolea del Rio.

Elvar i Spania
Guadaíra

Guadaíra er ei elv i provinsen Sevilla i Andalucia, sør i Spania og er ei av sideelvane til Guadalquivir. Namnet har den same rota guad som den større elva Guadalquivir og kjem frå det arabiske ordet wadi, som tyder «elvedal».

Elva renn gjennom byen Alcala de Guadaíra i storbyområdet til Sevilla. Den øvre delen av nedslagsfeltet hennar ligg aust og søraust for byen. Ho renn gjennom byen og munnar ut i Guadalquivir sør for Sevilla. Elva har i mange år vore forureinina av biprodukt under handsaming av oliven og anna avfall som vert ført direkte ut i elva. 

Store mengder skum og dårleg lukt er vanleg ved elva om vinteren. Trass i dette lever det mykje dyreliv langs breidda av elva, som ofte er dekt av tre og vegetasjon.

Kjelder 

 Denne artikkelen bygger på «Guadaíra» frå , den 8. mai 2009. 

Elvar i Andalusia
Bowling Bowling Bowling Parking Parking

Bowling Bowling Bowling Parking Parking er ein konsert-EP frå den USA-amerikanske pønkrock-gruppa Green Day.

Spor

Green Day-album
Musikkalbum frå 1996
Foot in Mouth

Foot in Mouth er eit konsertalbum frå den USA-amerikanske pønkrock-gruppa Green Day som berre er utgjeve i Japan. Spora til albumet er frå oppvisningane under turnéane for Dookie og Insomniac

Green Day-album
Musikkalbum frå 1996
Karihaug leirsted

Karihaug leirsted ligg i Bleikvasslia i Hemnes kommune i Nordland. Leirstaden er eigd av Normisjon.

Leirstaden står på ei tomt der det stod brakker etter andre verdskrigen. No er desse brakkene rivne, og eit nytt bygg er sett opp. Dette bygget vert i dag brukt som leirstad.

Normisjon arrangerer leir her fleire gonger i året, ofte i samarbeid med Det norske misjonsselskap. Leirane er oftast barneleirar, og er for born i heile Helgeland, men dei fleste deltakarane kjem frå tettstadene i nærleiken, som Mo i Rana, Mosjøen, Korgen, Nesna eller Bjerka.

Karihaug vert også leigd ut til andre arrangement, då oftast i kristen regi.

Kjelder 

 Normisjon si nettside om Karihaug

Hemnes kommune
Kristen misjon
Donald Bradman

Sir Donald George Bradman () var ein australsk cricketspelar. Han blir ofte nemnt som verdas beste cricketspelar gjennom alle tider, og Australias mest akta idrettsutøvar. Bradman spelte 52 landskampar for Australia, og gjorde 6 996 poeng med eit gjennomsnitt per omgang på 99,94 poeng. Australia tapte berre fire av dei 29 kampane Bradman spelte mellom 1934 og 1948, og laget han spelte på i 1948 vann fire av fem kampar mot England, 23 av i alt 31 offisielle kampar, og blei kjent som dei uslåelege (eng. the Invincibles).

Kjelder 

Cricketspelarar
Australske idrettsutøvarar
Døde av lungebetennelse
Guadalcanal

Guadalcanal er ei 6 500 km² stor øy i Stillehavet og ein provins i Salomonøyane. Det bor 109 382 menneske på øya (folketeljing 1999). Om lag halvparten bur i Honiara, øyas største by og Salomonøyanes hovudstad. Øya er kalla opp etter ein bydel i Sevilla.

I 2. verdskrig kjempa USA og Japan om kontrollen over øya. Japan nådde øya i mai 1942, og byrja å bygge ein landingsplass for fly på øya. USA invaderte i august, og etter fire månaders kamp, båe på land og sjø, flydde japanarane øya. 

Øyar i Oseania
Salomonsk geografi